钦定古今图书集成/理学汇编/学行典/第268卷 > 顺昌山人
## 钦定古今图书集成/理学汇编/学行典/第268卷 > 顺昌山人

按《宋史隐逸传》：“顺昌山人。靖康末，有避乱于顺昌山
中者，深入得茅舍，主人风裁甚整，即之语，士君子也。
怪而问曰：‘诸君何事挈妻孥能至是耶’？因语之故。主
人曰：‘乱何自而起耶’？众争为言，主人嗟恻久之，曰：‘我
父为仁宗朝人也。自嘉祐末卜居于此，因不复出。以
我所闻，但知有《熙宁纪年》，亦不知于今几何年矣’。”